Esportistes d’alt nivell | UIC Barcelona
En la filosofia i valors de UIC Barcelona, els dos pilars bàsics són l’atenció a mida i l’enfocament integral cap a cada alumne. Posem els alumnes al centre, els convertim en protagonistes i responem amb una formació i un tracte personalitzats. Per aquest motiu, i amb especial interès en les persones que compaginen la pràctica esportiva d'alt nivell o rendiment amb els seus estudis de grau, màster o postgrau a UIC Barcelona, neix el programa de “Promeses UIC Barcelona”, per facilitar-los el seu pas per la Universitat i fer possible la conciliació de la vida acadèmica i professional amb la pràctica esportiva, reconeixent una sèrie de drets i deures de l'esportista universitari.
A obtenir el reconeixement de les hores dedicades a entrenaments, concentracions o competicions, certificades pel Servei d'Esports, per obtenir crèdits d'optativitat en estudis de grau (fins a un màxim de 6 crèdits ECTS en la carrera).
A disposar de l'ajuda d'un tutor acadèmic que faci tasques d'intermediació entre l'estudiant i els professors per facilitar la conciliació de les activitats acadèmica i esportiva de l'estudiant. Aquest tutor serà designat pel degà de la seva Facultat, entre els professors que imparteixin docència al centre en què l'esportista estigui matriculat. Aquest professor tindrà una sensibilitat especial cap a l'esport.
A estar exempt de l'obligació d'assistència presencial a les activitats docents que coincideixin amb els desplaçaments que hagi de fer fora de la seva residència habitual per participar en competicions esportives oficials amb el seu club, concentracions amb la seva selecció o en competicions en les quals participi en representació de UIC Barcelona.
A obtenir el canvi de grup o torn de docència inicialment assignat, per possibilitar l’assistència amb la màxima regularitat als entrenaments.
A obtenir el canvi de la data inicialment programada per a les activitats d'avaluació acadèmica amb motiu d'un desplaçament fora de la seva residència habitual per participar en competicions esportives oficials amb el seu club, concentracions amb la seva selecció o en competicions en les quals participi en representació de UIC Barcelona.
Participació en el règim de tutories establert pel seu tutor.
Participació en les xerrades i conferències proposades pel Servei d'Esports.
Comunicació al Servei d'Esports del desenvolupament i els resultats del calendari esportiu i de competició amb el seu club o selecció.
Mantenir un comportament d'acord amb el Codi Ètic Esportiu en les relacions amb els organitzadors, àrbitres i altres esportistes involucrats en les competicions o activitats en les quals participi.
Complir les normes establertes pels reglaments de règim intern de les competicions en què participi representant UIC Barcelona.
Participar, si escau, en les convocatòries del Campionat de Catalunya Universitari, Campionat d'Espanya Universitari, Campionat d'Europa Universitari i Campionat del Món Universitari, corresponents a la disciplina esportiva per la qual ha estat considerat Esportista Universitari d'Alt Nivell.
Requisits que ha de complir:
Podrà obtenir la consideració de “Promesa UIC Barcelona” tot esportista universitari que compleixi algun dels requisits següents, durant el curs acadèmic que faci la sol·licitud o durant el curs acadèmic immediatament anterior a aquest. El termini ordinari per sol·licitar aquesta condició serà establert de l'1 al 30 de setembre. En el cas que hi hagués alguna sol·licitud fora de termini, haurà de presentar-se una instància al Servei d'Esports juntament amb tota la documentació requerida:
Ser en l'actualitat, o haver estat l'any anterior, esportista d’alt nivell, de conformitat amb el que estableix el Reial decret 971/2007, de 13 de juliol. Trimestralment es publica al BOE el llistat d'esportistes d'alt nivell.
Esportistes que certifiquin per les diferents federacions esportives haver estat convocats a qualsevol selecció nacional aquest any o l'any anterior. És necessari aportar un certificat justificatiu emès per la Federació corresponent.
Esportistes que pertanyen al pla A.D.O. i ADOP.
Esportistes que hagin participat en els Campionats del Món Universitaris o en les Universiades d'hivern o estiu aquest curs o l'anterior.
Haver obtingut en els Campionats d'Espanya Universitaris (CEU), en els Campionats Europeus Universitaris (EUC) o en els Campionats Mundials Universitaris (WUC), en l'edició del curs acadèmic immediatament anterior al de referència, una classificació entre els tres primers llocs.
Esportistes d'Alt Nivell Català que figurin en les llistes de l'any en curs, que aprova semestralment la Presidència del Consell Català de l'Esport i que es publiquen al DOGC.
Esportistes d’alt rendiment que compleixin els requisits de l’article 2.3 apartats d) e) f) i g) del Reial Decret 971/2007 de 13 de juliol sobre esportistes d’alt nivell i alt rendiment.
Acreditar la seva pertinença a clubs esportius que participin en el màxima, o la immediatament anterior, categoria d'esports a Espanya.
Acreditar la condició d'esportista mitjançant l'aportació del currículum esportiu (marques esportives personals aconseguides, hàndicap, posició en rànquing europeu o mundial, etc.) i cursar estudis a UIC Barcelona procedent d'una universitat estrangera com a desenvolupament d'un programa o conveni de mobilitat.
Obtenció de la condició de “Promesa UIC Barcelona”:
Els interessats a formar part d'aquest programa hauran de presentar una sol·licitud dirigida al Servei d'Esports en el termini assignat, acompanyada de la documentació acreditativa del compliment del respectiu requisit.